open-index/open-wikipedia-markdown huggingface dataset:
Espulla

Unha **espulla**, tamén chamada **espunlla**, **burra** ou **verruga**, é unha pequena excrecencia da pel, dura e rugosa. Aparecen nas mans ou nos pés, pero a miúdo noutras partes do corpo. As espullas están causadas por unha infección viral, especificamente por un dos moitos tipos de virus do papiloma humano (VPH). Existen até 10 variedades de espullas, sendo a máis común a considerada como menos daniña. É posible infectarse das espullas doutros, xa que son contaxiosas e adoitan entrar no corpo por unha área de pel morta.

## Algúns remedios tradicionais 
Na medicina popular galega descríbense numerosos remedios tradicionais para librarse das espullas. Por exemplo, atar con forza unha seda do rabo dunha vaca na base da espulla, e esperar a que seque. Ou ben fretar a espulla cun figo verde, e logo tapar e esperar nove días; ou co zume da celidonia (ou *herba da andoriña*, *Chelidonium majus*), durante 2-3 semanas. Tamén din que é bo pasar unha lesma negra por riba da espulla, ata que esta quede ben bañada na baba que solta; logo hai que colgar a lesma nun piñeiro situado nun lugar alto desde o que se divisen tres igrexas con cadanseu cemiterio, e esperar a que a lesma quede seca e as espullas desaparezan.

Outro remedio de maxia simpática consiste en fretar a espulla cunha vara ben feitiña, dicindo "*Verruguiñas teño, vrruguiñas vendo; déixoas quedar e voume correndo*". Logo tírase a vara ó chan e líscase do sitio, confiando en que algunha persoa que pase por alí colla a vara e, con ela, as espullas que tiña o actor do ritual.

Máis popular é o recurso a San Bieito. A xente acode no día do santo, o 11 de xullo, a diferentes santuarios e molla un pana na auga da fonte ou nunha pía que se coloca con aceite bendecido, ou ben fregan o pano contra a imaxe do santo. Con ese pano fretan as espullas e crese que o santo as curará. No convento de San Bieito de Pereira, en Cuntis, cómpre levar como donativo un ovo por cada espulla que se teña. Tamén se solicita a curación ó San Bieito de Seráns (en Porto do Son).

Tamén é avogoso de sona contra as espullas o San Bieito da Uceira, no monte Uceira, de Sandiás. Aquí, a tradición esixe que se pase o pano pola imaxe do santo, polas mesmas zonas nas que a persoa teña as espullas, e logo pasalo polo corpo da persoa.

## Notas 
## Véxase tamén 
### Bibliografía
* 

### Outros artgos
* Acrocordón
* Papilomavirus

### Ligazóns externas 
* Eliminación con nitróxeo líquido 
* NLM.nih.gov 
* Dermatologia.cat: Espullas víricas
Kosovo nos Xogos Europeos de 2015

**Kosovo** participa nos Xogos Europeos de Bakú 2015 cunha delegación de 19 deportistas. O responsábel do equipo nacional é o Comité Olímpico Kosovar, así como as federacións deportivas nacionais responsábeis de cada deporte con participación nos xogos.

## Deportes
Ao no ser recoñecido por tódolos países de Europa, Kosovo só pode participar en Deportes acuáticos (Salto de trampolín, natación, natación sincronizada e Water polo), Ciclismo (BMX Mountain Bike, e Road), Ximnasia (Acrobáticos, aeróbicos, ximnasia rítmica, e trampolín), Karate e Loita.

## Medalleiro
O equípo olímpico de Andorra obtivo as seguintes medallas á data de *15 de xuño de 2015*:

## Véxase tamén
### Outros artigos
* Xogos Europeos de 2015
España nos Xogos Europeos de 2015

**España** está representada nos Xogos Europeos de Bakú 2015 cunha delegación de 216 deportistas en 19 deportes. O portador da bandeira na cerimonia de apertura foi o loitador de taekwondo Joel González Bonilla.

O responsábel do equipo nacional é o Comité Olímpico Español (COE), así como as federaciones deportivas nacionais responsábeis de cada deporte con participación.

## Medalleiro
O equipo olímpico de España obtivo as seguintes medallas á data de *15 de xuño de 2015*:

## Notas
## Véxase tamén
### Outros artigos
* Xogos Europeos de 2015
Río Pedras

O **río Pedras** é un curso fluvial da península do Barbanza. Nace na serra do Barbanza e desemboca na ría de Arousa.

## Descrición 
O río Pedras nace na serra do Barbanza e desemboca na ría de Arousa, entre as parroquias de Posmarcos e Lesón (A Pobra do Caramiñal). Na sección onde o río está situado na área montañosa de Curota forma fervenzas e caídas con múltiples marmitas de xigantes.

## Patrimonio
Na zona da Aldea Vella hai diversos antigos muíños de auga abandonados.

## Galería

Ficheiro:A_Pobra_do_Caramiñal_río_Pedras_3.jpg|Ponte sobre do río.
Ficheiro:A_Pobra_do_Caramiñal_río_Pedras_7.jpg|Fervenzas.
Ficheiro:A_Pobra_do_Caramiñal_río_Pedras_11.jpg|
Ficheiro:A_Pobra_do_Caramiñal_río_Pedras_12.jpg|
Ficheiro:A_Pobra_do_Caramiñal_río_Pedras_16.jpg|
Ficheiro:A_Pobra_do_Caramiñal_río_Pedras_23.jpg|
Ficheiro:A_Pobra_do_Caramiñal_río_Pedras_30.jpg|Marmita de xigante.
Ficheiro:A_Pobra_do_Caramiñal_río_Pedras_32.jpg|
Ficheiro:A_Pobra_do_Caramiñal_río_Pedras_34.jpg|
Ficheiro:A_Pobra_do_Caramiñal_río_Pedras_48.jpg|
Ficheiro:A_Pobra_do_Caramiñal_río_Pedras_58.jpg|Sobreira nas abas da ribeira. 

## Notas
## Bibliografía 
* Bouza Brey, F. (1929): "Cantigas populares da Arousa", en *Arquivos do Seminario de Estudos Galegos* III, páx. 153-204.
**Gran Enciclopedia Galega*
* Laredo Verdejo, X.L. (1993): *A Pobra do Caramiñal*. Guía. S.L., Concello da Pobra do Caramiñal.
Mare

Normalmente na xeoloxía planetaria, reciben o nome de **mare** (plural: ***maria***, palabra procedente do latín que significa *mar, mares*), grandes planicies de albedo escuro de forma máis ou menos circular que existen nos astros (exceptuando a Terra) do Sistema Solar, no caso da lúa de Saturno, Titán, estas chairas serían lagos de hidrocarburos, achegándose así máis ó que en realidade significa o termo *mar* na nosa lingua.

## Notas
El Avisador Orensano

***El Avisador Orensano*** foi un diario editado en Ourense en 1878.

## Historia e características 
Subtitulado *Diario de intereses generales y materiales* a partir do número 27, apareceu o 11 de xullo de 1878. Dedicábase a noticias de interese xeral. Entre os seus colaboradores figuraban Elías Aldea e Arturo Vázquez Núñez. Cesou a súa publicación co número 28, o 20 de agosto, para fundirse con *El Heraldo Gallego* que se converteu en diario.

A lingua hexemónica era o castelán, reservando o galego só para algúns poemas.

## Véxase tamén 
### Bibliografía 
* 
* 
* 
* 
* 

### Outros artigos 
* Lista de publicacións impresas da provincia de Ourense
Eldar Safarov

**Eldar Safarov** é un ximnasta acerbaixano. Eldar participou nos Xogos Europeos de 2015 representando a Azerbaidján, país organizador dos xogos.

## Resultados
### Xogos Europeos de 2015
## Notas
## Véxase tamén
### Ligazóns externas
* Perfil de Eldar nos Xogos Europeos de Bakú 2015
Tatum O'Neal

'''Tatum Beatrice O'Neal'*, nada nos Ánxeles o 5 de novembro de 1963, é unha actriz e escritora estadounidense. É a persoa máis nova que gañou un Oscar nunha categoría competitiva, ao gañar con dez anos o Oscar á mellor actriz secundaria por *Lúa de papel'', protagonizada polo seu pai, Ryan O'Neal.

## Traxectoria 
O’Neal naceu nos Ánxeles, filla dos actores Ryan O'Neal (1941–) e Joanna Moore (1934–1997), cos que apareceu en varios filmes e programas de televisión. O seu irmán Griffin naceu en 1964 e en 1967 divorciáronse os seus pais. Tatum ten outros dous medio irmáns.

En 1974, aos dez anos, Tatum O’Neal gañou o Oscar á mellor actriz secundaria pola súa interpretación en *Lúa de papel,* estreada en maio de 1973, e converteuse na persoa máis nova en gañar un Oscar en categoría competitiva. Tamén apareceu despois en filmes coma *International Velvet* (1978) con Christopher Plummer e Anthony Hopkins ou *Nickelodeon* (1976) de novo co seu pai.

Entre 1984 e 1999 só apareceu en cinco filmes. A partir dos principios da década do 2000 comezou a actuar de novo, aparecendo en series de televisión como *Sex and the City* e *8 Simple Rules for Dating My Teenage Daughter*. En 2006 participou na segunda temporada do reality show *Dancing with the Stars*.

## Vida privada 
Un dos primeiros noivos públicos de O’Neal foi Michael Jackson, con quen saíu na década de 1970.

En 1984 comezou unha relación co tenista John McEnroe, co que casou en 1986. Separáronse en 1992. Tralo divorcio, en 1994, O’Neal volveu a ter problemas coas drogas e fíxose adicta á heroína. Como resultado, McEnroe logrou a custodia dos tres fillos en 1998.

O 1 de xuño de 2008 foi arrestada por comprar crack preto do seu piso en Manhattan. Cando a policía foi buscala atopou outras dúas bolsas con drogas.

## Filmografía 
### Cinema 
### Televisión 
## Notas 
## Véxase tamén 
### Bibliografía 
* Autobiografía de Tatum O'Neal: *A Paper Life*. ISBN 0-06-054097-4.
### Ligazóns externas 
* 
* When Young Stars Burn Out MSN Movies
* O'Neal aceptando o Oscar aos dez anos – 2 de abril de 1974 en YouTube
Eopsetta

***Eopsetta*** é un xénero de peixes teleósteos da orde dos pleuronectiformes, suborde dos pleuronectoideos, familia dos pleuronéctidos e subfamilia do pleuronectinos,

Porén, algúns autores, como no ITIS, consideran que este xénero constitúe, por si só, a subfamilia dos **eopsetinos** (*Eopsettinae*).

Como todos os peixes da familia dos pleuronéctidos, as especies deste xénero teñen o corpo aplanado, asimétrico, e cos dous ollos situados no lado pigmentado do corpo.

## Taxonomía 
O xénero foi descrito en 1885 polos naturalistas David Starr Jordan (estadounidense) e Philip Henry Gosse (inglés).
* Xénero ***Eopsetta***
** *Eopsetta grigorjewi* (Herzenstein, 1890) – Solla de pintas do Xapón.
** *Eopsetta jordani* (Lockington, 1879) - Solla de California.

Porén, algúns autores admiten unha terceira, *Eopsetta exilis* (Jordan & Gilbert, 1880), que a maioría dos autores non consideran válida, e a identifican con *Lyopsetta exilis* (Jordan & Gilbert, 1880).

## Notas 
## Véxase tamén 
### Bibliografía 
* Cooper, J. A. & F. Chapleau (1998): "Monophyly and intrarelationships of the family *Pleuronectidae* (Pleuronectiformes), with a revised classification". *Fish. Bull*. **96** (4): 686-726.
* Eschmeyer, W. N.; E. S. Herald & H. Hammann (1983): *A field guide to Pacific coast fishes of North America*. Boston, Massachusetts, USA: Houghton Mifflin Company. 
* Lahuerta Mouriño, F. e Vázquez Álvarez, F. X. (2000): *Vocabulario multilingüe de organismos acuáticos*. Santiago de Compostela: Xunta de Galicia / Termigal. ISBN 84-453-2913-8.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.

### Outros artigos 
* Pleuronectiformes
* Pleuronéctidos

### Ligazóns externas 
* *Eopsettinae* no ITIS. 
* *Eopsetta* Jordan e Goss 1887  en Fossilworks. 
* *Eopsetta* en ADW.
* *Eopsetta* na EOL.
* *Eopsetta* no NCBI.
María Xosé Alfonso

**María Xosé Alfonso Torres**, nada en Esteiro (Muros) en 1967, é unha política galega de Compromiso por Galicia.

## Traxectoria 
Licenciada en Matemáticas pola Universidade de Santiago de Compostela. É profesora de ensino secundario no IES Poeta Añón de Outes. Formou parte do Bloque Nacionalista Galego dende 2003, sendo concelleira en Muros. En 2012 cos outros 2 concelleiros electos do BNG, entre outros, deixaron o partido para integrarse en Compromiso por Galicia. É coordinadora territorial da Coruña de CxG. Nas eleccións municipais de 2015 encabezaou a candidatura de CxG en Muros e foi investida alcaldesa, ao acadar a súa formación 3 concelleiros e contar co apoio dos 4 concelleiros do PSdeG-PSOE.

Nas eleccións municipais de 2019 non acadou a alcaldía e foi sucedida por Inés Monteagudo Romero do PPdeG.

## Notas 
## Véxase tamén 
### Outros artigos 
* Eleccións municipais en Muros

### Ligazóns externas 
* Entrevista
Castelo de Inveraray

O **castelo de Inveraray** (; , que se pronuncia ) é unha fortaleza residencial situada á beira do Loch Fyne, na vila de Inveraray, situada no concello de Argyll e Bute). É o soar e asentamento do duque de Argyll, xefe do clan dos Campbell.

## Historia 
Semella que, orixinalmente, o asentamento do Clan Campbell estivo situado no Castelo de Innis Chonnel, nunha illa do Loch Awe, cando menos desde o século XI. Aquí permanecería longos séculos, nos que o clan foi medrando no seu poder en detrimento do Clan MacDonald.

En 1450 foi mandado construír o primeiro Castelo de Inveraray polo primeiro Lord Campbell, Duncan Campbell.

## Véxase tamén 
### Ligazóns externas 
* Web do Castelo de Inveraray.
Gran Premio de Europa de 1984

O **Gran Premio de Europa de 1984** foi unha carreira de Fórmula 1 celebrada no circuíto de Nürburgring o 7 de outubro de 1984. Foi décimo quinta carreira da tempada . Esta foi a primeira vez que unha carreira de Fórmula Un disputouse no novo circuíto de 4´54 quilómetros de Nürburgring GP-Strecke e a primeira vez que a F1 regresaba ao circuíto desde o Gran Premio de Alemaña de 1976 que se celebrou na antiga pista de 22´835 quilómetros do circuíto Nordschleife.

## Resumo da carreira 
Durante a sesión de quecemento da mañá , Alain Prost trompeou co seu McLaren - TAG e bateu cun coche estacionado nun lado da pista.

O novo piloto brasileiro Ayrton Senna desencadeou un accidente na primeira curva, que deixou fora os coches de Rosberg, Marc Surer, Gerhard Berger e Piercarlo Ghinzani. O Toleman de Senna (que comezara 12º) marchaba detrás do Williams de Rosberg na freada ao final da recta principal, que causou o accidente. Rosberg comezara cuarto (logo de estoupar o seu motor Honda saíndo da última curva da súa volta de cualificación), pero era lento logo de que o seu motor desenvolvera repentinamente un fallo de encendido.

Logo de cualificar na segunda posición da grella, Alain Prost gañou a carreira no seu McLaren por diante do Ferrari de Michele Alboreto e o Brabham - BMW do campión do mundo Nelson Piquet, tanto o Ferrari como o Brabham quedaron sen combustible mentres cruzaban a liña de meta. Cando saíron dos seus coches, que se detiveron na saída de boxes, Alboreto e Piquet levantaron os seus brazos o un ao outro nun xesto de frustración polo límite da FISA de 220 litros de combustible para os turbos.

Niki Lauda, que case perdera a vida a causa do lume nun accidente cando pilotaba un Ferrari 312T2 durante o Gran Premio de Alemaña de 1976, comezou 15º e terminou cuarto no seu McLaren, e podería ser terceiro se non fose por un trompo, cando boqueou os seus freos mentres atacaba a Mauro Baldi na volta 21. En marcado contraste coa falta de seguridade de Nordschleife, Lauda deu o visto e prace ao novo circuíto de Strecke como un circuíto de Gran Premio moi seguro, dicindo que era "o lugar perfecto para celebrar un Gran Premio".

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación. Tyrrell e os seus pilotos foron descalificados do campionato mundial de 1984 e os seus resultados e puntos reasignados.

## Notas 
* Pole position: Nelson Piquet - 1:18.871
* Volta rápida: Michele Alboreto e Nelson Piquet - 1:23.146 na volta 62
* Última vez na que a volta rápida foi compartida por dous ou máis pilotos

*A menos que se indique o contrario, todos os resultados da carreira tómanse de *

## Véxase tamén 
### Ligazóns externas
Leticia Santos Paz

**Leticia Santos Paz**, nada en Moaña o 1 de marzo de 1985, é unha política galega do BNG. 

## Traxectoria 
### Primeiros anos e formación 
Viviu en Moaña ata os tres anos, cando se trasladou coa súa familia a Cacheiro (A Canicouva, Pontevedra). Estudou na EEI de Paredes, no CPI do Toural e no CEIP de Reibón, ao regresar en 1992 a Moaña. Despois estudou no IES As Barxas e acadou o grao en Administración e Dirección de Empresas pola Universidade de Vigo. A seguir, traballou varios anos na empresa privada.

### Deporte 
Practicou taekwondo e, logo de gañar o campionato galego con 16 anos e quedar subcampioa de España, chegou a formar parte do equipo da Universidade de Vigo que se proclamou campión estatal universitario. No 2006 acadou a nivel individual o campionato estatal e participou no Campionato do Mundo Universitario de Valencia, chegando até cuartos de final.

### Carreira política 
Entrou na política da man de Diego Riobó, concelleiro de Cultura en Moaña, quen a animou a ir na candidatura ás eleccións municipais de 2011, no posto número 12. Tras a morte de Diego en setembro de 2011 tivo un maior achegamento á formación política, na que milita desde o 2013. Nas municipais de 2015 encabezou a candidatura do BNG á alcaldía de Moaña, obtendo 6 concelleiros, e foi elixida alcaldesa co apoio dos 3 concelleiros do PSdeG-PSOE. Nas eleccións de 2023, conseguiu a maioría absoluta.

## Notas 
## Véxase tamén 
### Outros artigos 
*Eleccións municipais en Moaña

### Ligazóns externas 
*Municipales 24-maio-2015 en *Faro de Vigo*
Suecia nos Xogos Europeos de 2015

**Suecia** participa nos Xogos Europeos de Bakú 2015 cunha delegación de 75 deportistas. O responsábel do equipo nacional é o Sveriges Olympiska Kommitté, así como as federacións deportivas nacionais responsábeis de cada deporte con participación nos xogos.

## Medalleiro
O equípo olímpico de Suecia obtivo as seguintes medallas á data de *15 de xuño de 2015*:

## Notas
## Véxase tamén
### Outros artigos
* Xogos Europeos de 2015
Gran Premio de Italia de 1984

O **Gran Premio de Italia de 1984** foi unha carreira de Fórmula 1 celebrada no circuíto de Monza o 9 de setembro de 1984. A carreira, que se disputou sobre 51 voltas, foi a décimo cuarta proba da tempada de . A carreira foi o 54º Gran Premio de Italia.

Niki Lauda gañou no seu McLaren - TAG, aumentando a súa vantaxe no campionato sobre o seu compañeiro de equipo Alain Prost (cuxo motor TAG rebentou na volta 3) a 10´5 puntos. Michele Alboreto e Riccardo Patrese deu a multitude partidaria do italiano algo que celebrar ao lograr en casa cos seus Ferrari e Alfa Romeo o segundo e terceiro lugar respectivamente.

O sueco Stefan Johansson terminou cuarto no seu Toleman - Hart, mentres que os austríacos Jo Gartner (Osella - Alfa Romeo) e Gerhard Berger (ATS - BMW) terminaron quinto e sexto, respectivamente, aínda que como os seus equipos só presentaran un coche para a tempada e ambos participaban en segundos coches na carreira, nin Gartner ou Berger anotaron puntos no campionato.

O terceiro posto de Patrese foi o último podio na Fórmula Un de Alfa Romeo, xa sexa como construtor ou como fornecedor de motores. O Gran Premio de Italia de 1984 foi a única carreira na historia de Fórmula Un en ter tres pilotos austríacos acabando nas seis primeiras posicións.

Antes da carreira, o piloto de Lotus Elio de Angelis era o único piloto capaz de disputar matematicamente o campionato de pilotos a Lauda ou Prost. As súas posibilidades de converterse no primeiro campión do mundo italiano desde Alberto Ascari en  evaporáronse cando a caixa de cambios do seu Lotus - Renault rompeuse na volta 14 quedándoo, como Prost, retirado da carreira.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación. Tyrrell e os seus pilotos foron descalificados do campionato mundial de 1984 e os seus resultados e puntos reasignados.

## Notas 
* Ayrton Senna, piloto habitual de Toleman, foi substituído por Pierluigi Martini como castigo por romper o seu contrato co equipo para pilotar por Lotus en  .
* O terceiro posto de Riccardo Patrese foi o último podio de Alfa Romeo na Fórmula Un.
* Único Gran premio do Campionato Mundial onde 3 austríacos terminaron no top 6.

*A menos que se indique o contrario, todos os resultados da carreira tómanse de *

## Véxase tamén 
### Ligazóns externas
Macizo de Revolcadores

O **Macizo de Revolcadores**, que se encontra en Serra Seca, é o cume máis elevado da Rexión de Murcia, en España. Atópase no extremo oeste do municipio de Moratalla, xusto antes da Cuerda de la Gitana, cuxa divisoria -con cume na Peña de Moratalla, de 1.974 m- marca o límite co municipio de Nerpio e a provincia de Albacete. Ao sur encóntrase a pedanía de Cañada de la Cruz (1.290 m sobre o nivel do mar); ao leste, a de Inazares; e ao norte, o val da Rogativa e a serra de Villafuerte. Está declarado como lugar de importancia comunitaria (LIC).

Tradicionalmente considerouse que o pico de Revolcadores era o máis alto, con 2.027 metros de altura; pero nas medicións dos últimos mapas do SNIG (Servizo Nacional de Información Xeográfica de España) Revolcadores figura con 1.999 m e é un cumio do mesmo macizo, lixeiramente máis setentrional, o máis elevado: Los Obispos, con 2.015 m de altitude. Algo máis oriental, no mesmo macizo, atópase o pico de Los Odres, de 1.876 m.
Bullas

**Bullas** é un concello español da Rexión de Murcia, situado na Comarca do Noroeste. Tiña unha poboación de 12.061 habitantes en 2014, divididos entre o casco urbano e a súa única pedanía, La Copa de Bullas.

O motor da súa economía son os seus viños con denominación de orixe.

## Véxase tamén 
### Ligazóns externas 
*Sitio web do concello 
*Consello Regulador da DO Bullas
Jorge Suárez

**Jorge Juan Suárez Fernández**, nado en Vigo o 27 de decembro de 1975, é un político galego.

## Traxectoria
Nado en Vigo, é o quinto de oito irmáns. A súa familia partiu de Ferrol pola crise do naval en 1973 cando seu pai, que traballara en Astano, marchara a buscar traballo en Vulcano. Volveu a Ferrol en 2009, licenciado en Dereito pola Universidade de Santiago de Compostela.

Foi coordinador da área de Traballo, Economía e Social de Esquerda Unida en Ferrol, funcionario xudicial en varias cidades de España ata que foi destinado ao Ministerio de Xustiza adscrito á Fiscalía de Menores da Coruña e delegado sindical de CCOO.

### Alcalde de Ferrol 
Nas eleccións municipais de 2015 encabezou a candidatura de Ferrol en Común e foi elixido alcalde co apoio de PSdeG-PSOE e BNG. Defínese como un home de paz que reivindica os seus ideais comunistas dende o respecto nun estado laico. Declarou que non financiaría con cartos do Concello a Semana Santa ferrolá. Unha das súa primeiras decisións foi baixar o soldo do alcalde por baixo dos 40 000 euros.

Nas eleccións municipais de 2019 repetiu como candidato de Ferrol en Común. O seu partido foi a terceira forza máis votada, ao pasar de 6 a 3 concelleiros, e deu o seu apoio na investidura ao candidato do PSdeG Ángel Mato, que se converteu no novo alcalde de Ferrol.
## Vida persoal
Está casado cunha ferrolá e ten dous rapaces.

## Notas 
## Véxase tamén
### Outros artigos
*Eleccións municipais en Ferrol

### Ligazóns externas
*Jorge Suárez: «A porta deste alcalde vai estar sempre aberta»
Lara Méndez

**Lara Méndez López**, nada en Männedorf, cantón de Zúric, Suíza, o 17 de setembro de 1972, é unha política galega do PSdeG-PSOE.

## Traxectoria 
Enxeñeira Técnica Agrícola. Impartiu cursos de formación a traballadores e emprendedores. Foi Secretaria das Xuventudes Socialistas de Cervo e dende 2003 tamén concelleira nesa localidade, sendo cabeza de lista en 2007 e 2011. Nesas dúas últimas convocatorias foi elixida deputada provincial e Vicepresidenta Segunda da Deputación de Lugo, baixo o goberno de Xosé Ramón Gómez Besteiro. 

Nas eleccións municipais de 2015 foi a número dous da lista do PSdeG-PSOE ao concello de Lugo, con vistas a se-la candidata socialista á presidencia da Deputación, mais os grupos de esquerda negáronse a converter en alcalde o anterior alcalde, Xosé López Orozco, por mor da súa imputación en varias causas. Este renunciou á alcaldía e á súa acta de concelleiro, polo que pasou a ser cabeza de lista do partido e foi elixida alcaldesa cos apoios da marea Lugonovo, BNG e Esquerda Unida, sendo a primeira muller en ocupar este cargo e gobernando en minoría.

No ano 2019, presentouse por vez primeira como candidata á alcaldía, logrou manter os apoios (8 concelleiros) e revalidou o cargo de alcaldesa grazas a un pacto co BNG, establecendo un goberno en coalición. Tralo Congreso Nacional do PSdeG de decembro de 2021 foi elixida Vicesecretaria Xeral da Executiva encabezada por Valentín González Formoso.

En xaneiro de 2024 deixou o cargo de alcaldesa e a acta de concelleira para se presentar ás eleccións de 2024 ao Parlamento de Galicia e saíu elixida deputada por Lugo.

## Notas 
## Véxase tamén 
### Outros artigos 
*Eleccións municipais en Lugo
*Eleccións ao Parlamento de Galicia de 2024
Cabido de Lanzarote

O **Cabido de Lanzarote** (en castelán: *Cabildo de Lanzarote*) é o órgano de goberno da illa de Lanzarote, nas Canarias. Como todos os cabidos, foi formado a partir da Lei de Cabidos de 1912, e é a forma gobernativa e administrativa propia das Illas Canarias, que cumpre dúas funcións principalmente: por unha parte, presta servizos e exerce competencias propias da Comunidade Autónoma e por outra, é a entidade local que goberna a illa. A xurisdición do cabido tamén inclúe á illa de La Graciosa.

O seu presidente dende o 17 de outubro de 2009 é Pedro San Ginés Gutiérrez, de Coalición Canaria.

## Véxase tamén 
### Ligazóns externas 
*Cabido de Lanzarote
Rif

250px|miniatura|Situación do Rif.
O **Rif** (en árabe: الريف; en bérber: *Arif*) é unha rexión montañosa do norte de Marrocos, na costa do mar Mediterráneo, entre as cidades de Tetuán e Nador. Era unha das cinco divisións administrativas nas que se dividía o Protectorado Español de Marrocos, con capital en Al-Hoceima (antiga Villa Sanjurjo).

Trátase dunha rexión tradicionalmente illada e desfavorecida. Os seus habitantes son bérberes, e o idioma materno da maioría da poboación é o rifeño ou tarifit, aínda que a maioría tamén fala o árabe, que é a lingua oficial. As principais linguas estranxeiras son o castelán e o francés.
Cabo de Tres Forcas

250px|miniatura|Vista do cabo de Tres Forcas.
O **cabo de Tres Forcas** (en árabe: *Ras Tileta Madari*) é un destacado cabo da costa norteafricana, ao norte do Rif, o extremo dunha pequena península situada en augas do mar Mediterráneo. Administrativamente, a maior parte do cabo pertence a Marrocos, agás a cidade autónoma de Melilla, que pertence a España.

As principais cidades do cabo son Nador e Melilla.
Baku Crystal Hall

O **Baku Crystal Hall** (en azerí: ***Bakı Kristal Zalı***) é un pavillón multifuncional que está situado na cidade de Bacú, Azerbaidján.

## Historia 
O Baku Crystal Hall foi construído entre agosto do ano 2011 e abril do 2012 co fin de albergar o Festival de Eurovisión 2012. O 2 de agosto de 2011 comezou a construción. O 5 de setembro do mesmo ano anunciouse que o futuro estadio contaría cunha capacidade para 25.000 persoas. O final da obra anunciouse para o 31 de marzo de 2012, pero por problemas meteorolóxicos atrasouse ao 16 de abril.

## Usos 
### Concertos 
O evento máis importante da historia do pavillón deuse en maio de 2012 ao se celebrar aquí o Festival de Eurovisión 2012. Nese mesmo ano, Jennifer Lopez, Shakira e Rihanna tamén celebraron concertos. En marzo de 2013, Beyoncé celebrou tamén un concerto.

### Cultura 
O Baku Crystal Hall acolleu o 6º Campionato do Mundo de e-Sports en novembro de 2014.

### Deporte 
O Baku Crystal Hall albergará os Xogos Europeos de 2015. Neste evento será anfitrión das competicións de boxeo, karate, taekwondo, esgrima e voleibol.

## Véxase tamén 
### Ligazóns externas 
* O Baku Crystal Hall na web do seu construtor
Xosé Represas

**Xosé Represas Giráldez**, nado en Xinzo (Ponteareas) o 20 de maio de 1956 e finado o 24 de maio de 2021, foi un político galego, alcalde de Ponteareas.

## Traxectoria
Diplomado en Empresariais pola Universidade de Vigo, traballou nunha entidade financeira en Ponteareas. Foi directivo da Comunidade de Montes de Xinzo e presidente da Asociación Forestal de Galicia. Afiliado ao BNG, foi concelleiro en Ponteareas entre 1999 e 2000 como número 2 de Roberto Mera. Concorreu de novo, pero en postos de non saída, nas eleccións municipais de 2003 e 2007. Volveu como concelleiro do BNG en Ponteareas en xuño de 2009, en substitución de Roberto Mera, pasando a ser ademais prtavoz municipal. Nas eleccións municipais de 2011 foi o cabeza de lista do BNG en Ponteareas, tralas cales continuou como portavoz na oposición. Nas eleccións municipais de 2015 encabezou de novo a lista do BNG e foi elixido alcalde co apoio do PSdeG-PSOE, A Riada do Tea e EU-Son, sendo a primeira ocasión na que os grupos de esquerda lograron maioría na vila, conformando un goberno tripartito co PSdeG e a Riada. Nas seguintes eleccións, en 2019, logrou unha histórica vitoria para o BNG en Ponteareas, con 9 dos 21 concelleiros, polo que foi reelixido alcalde e estableceu un novo pacto de goberno cos socialistas.

O 29 de abril de 2021 renunciou á alcaldía por enfermidade, e faleceu o 24 de maio dese ano.

## Notas
## Véxase tamén
### Outros artigos
*Eleccións municipais en Ponteareas

### Ligazóns externas
*Entrevista
Elena Candia

**Elena Candia López**, nada en Mondoñedo o 3 de febreiro de 1978, é unha avogada e política galega do PPdeG. Actualmente é Vicepresidenta primeira do Parlamento de Galicia e concelleira no concello de Lugo.

## Traxectoria 
Licenciada en Dereito. Traballou en seguros. Nas eleccións municipais de 2003 foi elixida concelleira de Mondoñedo. Foi deputada provincial. Nas municipais de 2015 encabezou a candidatura do PPdeG á alcaldía de Mondoñedo e foi elixida alcaldesa de Mondoñedo como candidata do partido máis votado. 

### Presidenta da Deputación 
Así mesmo foi elixida presidenta da Deputación Provincial de Lugo, logo dunha sesión de investidura na que Manuel Martínez, alcalde de Becerreá (do PSdeG-PSOE) rebelouse contra Darío Campos, alcalde da Pontenova e candidato imposto polo PSdeG-PSOE tras ser el vetado a petición do BNG por estar imputado, rompendo a disciplina do partido votándose a si mesmo en vez de a Darío Campos. En outubro, unha moción de censura de PSdeG e BNG apartouna do cargo. 

### Outros cargos 
En xullo de 2020 foi elixida parlamentaria no Parlamento de Galicia como cabeza de lista por Lugo. Dende o 24 de maio de 2022, foi a vicepresidenta primeiro da cámara galega. A nivel orgánico é a presidenta do PPdeG na provincia de Lugo dende marzo do 2016. Nas eleccións municipais de 2023 o seu partido elixiuna como a candidata á alcaldía de Lugo, sendo elixida concelleira de Lugo.
[miniatura|Nunha homenaxe a [Álvaro Cunqueiro en 2024]]
Nas eleccións ao Parlamento galego de 2024, saíu elixida deputada por Lugo.

## Notas 
## Véxase tamén 
### Outros artigos 
* Eleccións municipais en Mondoñedo
* Eleccións municipais en Lugo
Club de Fútbol Trival Valderas Alcorcón

A **Club de Fútbol Trival Valderas Alcorcón** é un club de fútbol español de Alcorcón. Foi fundado en 2004 e actualmente xoga na Terceira División Española, categoría á que descendeu na tempada 2014/15.

## Datos do club 
* **Tempadas en 1ª**: 0
* **Tempadas en 2ª**: 0 
* **Tempadas en 2ªB**: 1
* **Tempadas en 3ª**: 6 (Incluída a 2015/16)
* **Mellor posto na liga**: 19º (2ªB, tempada 2014-15)

### Historial na liga 
## Véxase tamén 
### Ligazóns externas 
* Sitio web oficial
Bambán

miniatura|Nena nun bambán.
Un **bambán**, tamén chamado **acaneadoiro**, **arrandeadoiro**, **carrandiola**, **carriola**, **cinchón**, **dindán** ou **randeeira**, é un aparello formado por un asento que pende dunha estrutura e que se usa para divertimentos dos nenos, nos circos para espectáculos acrobáticos, ou nun soportal para relaxarse. O asento do bambán pode estar sostido por cadeas ou cordas. Unha vez que o bambán está en movemento, continúa a oscilar coma un péndulo até que unha interferencia externa o deteña.

Nos parques infantís, son comúns os bambáns de metal ou madeira, tendo gran variedade de tamaños e formas. Para os máis cativos, adoitan ter ocos para as pernas que terman do neno en posición ergueita namentres os seus pais empurran o bambán para facer o balanceo.

## Notas 
## Véxase tamén 
### Outros artigos 
* Escorregadoiro
Randeeira

[miniatura|[Víctor Borisov-Musatov, *Dama en randeeira*, 1897, óleo sobre tela, Galería Tretiakov.]]
Unha **randeeira** ou **arrandeadoiro** é unha cadeira cuxos pés están unidos a barras en forma de arco que permiten que a persoa sentada poida arrandear cara atrás e cara adiante.

Moitas persoas experimentan unha sensación de relaxación producida pola acción de balance. Ademais, a randeeira resulta cómoda porque o asento colócase automaticamente nunha posición na que o centro de gravidade da persoa está aliñado cos puntos de contacto, permitindo limitar os esforzos musculares do movemento corporal.

## Historia 
Segundo un mito estadounidense, a randeeira sería inventada por Benjamin Franklin, aínda que ningunha nota da súa biografía o acredita. A orixe máis ben procede de Inglaterra no transcurso do século XVIII (arredor de 1725). A partir do século XIX, a randeeira comezou a ser fabricada por empresas de mobles, especialmente o taller de Duncan Phyfe, pioneiro en mobles de estilo Imperio en Nova York.

## Galería 

Ficheiro:Moravská galerie 02 - Thonet-Mundus křeslo.jpg|Randeeira de Michael Thonet
Ficheiro:HöbarthmuseumHorn.Sessel.Ah.JPG|Randeeira de Künstler Michael Öllinger, 1996
Ficheiro:Steel Chair Designed by Peter Cooper.jpg|Randeeira de Peter Cooper, c. 1830

## Notas 
## Véxase tamén 
### Outros artigos 
* Bambán
Glyptocephalus

***Glyptocephalus*** é un xénero de peixes teleósteos da orde dos pleuronectiformes, suborde dos pleuronectoideos, familia dos pleuronéctidos e subfamilia dos pleuronectinos. propios das costas do norte dos océanos Atlántico e Pacífico.

Como todos os peixes da familia dos pleuronéctidos, as especies deste xénero teñen o corpo aplanado, asimétrico, e cos dous ollos situados no lado pigmentado do corpo.

## Taxonomía 
O xénero foi descrito en 1854 polo botánico alemán Carl Moritz Gottsche.

### Sinónimo 
Ao longo do tempo este xénero foi coñecido polo sinónimo *Errex* Jordan, 1919.
** *Glyptocephalus stelleri* (P. J. Schmidt, 1904)
** *Glyptocephalus zachirus* Lockington, 1879 - mendo do Pacífico ou coreano do Pacífico.

## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Eschmeyer, William N., ed. (1998): *Catalog of Fishes*. Special Publication of the *Center for Biodiversity Research and Information*, núm. 1, vol. 1-3. San Francisco (California, Estados Unidos): California Academy of Sciences. ISBN 0-940228-47-5.
* Lahuerta Mouriño, Fernando e Francisco X. Vázquez Álvarez (2000): *Vocabulario multilingüe de organismos acuáticos*. Santiago: Xunta de Galicia / Termigal. ISBN 84-453-2913-8. 
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.
* van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N. & Froese, R. (2001): "Pisces", en: Costello, M. J. *et al*., edit.: *European register of marine species: a check-list of the marine species in Europe and a bibliography of guides to their identification*. París: Muséum national d'Histoire naturelle. Collection Patrimoines Naturels, nº 50: pp.&nbsp;357–374. ISBN 2-85653-538-0.

### Outros artigos 
* Pleuronectiformes
* Pleuronéctidos
* Pleuronectinos

### Ligazóns externas 
* *Glyptocephalus* en ADW.
* *Glyptocephalus* na EOL.
* *Glyptocephalus* no NCBI.
Hu Jun

**Hu Jun**, nado en Pequín o 18 de marzo de 1968, é un actor chinés coñecido polas súas aparicións no cinema e na televisión.

## Filmografía 
### Cine 
## Véxase tamén 
### Ligazóns externas 
*
Tempada 2014/15 do Club Deportivo Lugo

Durante a tempada **2014–15** o Club Deportivo Lugo competiu na Segunda División, logrando manter a categoría tres anos seguidos por primeira vez na súa historia ao acadar o 15º posto ao remate do campionato.

## Xogadores 
:*Xogadores ao remate da campaña.*

### Xuvenís 
### Cedidos 
### Deixaron o club durante a tempada 
## Fichaxes 
### Mercado de verán 

### Mercado de inverno 

## Clasificación 
||rowspan=12 style="background-color:#F9F9F9;"|

## Notas 
## Véxase tamén 
### Outros artigos 
* Club Deportivo Lugo
* Segunda División 2014/15
Lin Chi-ling

**Lin Chi-ling** (en chinés, 林志玲), nada en Taipei o 29 de novembro de 1974, é unha actriz e modelo taiwanesa.

## Filmografía 
miniatura|2014

## Notas 
## Véxase tamén 
### Ligazóns externas 
*
Malvido

[dereita|miniatura|Malva en [Oleiros.]]

O fitónimo **Malvido** fai referencia a un terreo con malvas, a partir do latín  máis o sufixo . Pode referirse a:

;En Galiza
***Malvido**, lugar da parroquia de Ardán, no concello de Marín.

Amais, como apelido, pode referirse a:

***Gonzalo Torrente Malvido**, escritor, tradutor e guionista galego (1935-2011).

## Notas
## Véxase tamén
### Outros artigos
***O Malvedo**, lugar da parroquia de Ribela, no concello de Coles.
María Dolores de Cospedal

**María Dolores de Cospedal García**, nada en Madrid o 13 de decembro de 1965, é unha xurista e política española, secretaria xeral do Partido Popular e presidenta do Partido Popular de Castela-A Mancha. Foi presidenta da Xunta de Comunidades de Castela-A Mancha entre 2011 e 2015, e ministra de Defensa entre 2016 e 2018.

## Traxectoria 
Con 26 anos, ingresou por oposición no corpo de avogados do Estado. Foi a avogada do Estado máis xove.

María Dolores de Cospedal foi a candidata polo Partido Popular (PP) nas eleccións de 2007 á presidencia da comunidade autónoma de Castela-A Mancha, quedando o seu grupo parlamentario na oposición tras os referidos comicios autonómicos e locais, aínda que despois de lograr unha mellora considerable con respecto aos anteriores comicios.

Posteriormente, nas eleccións de 2011, conseguiu o 48,13% dos votos, levando o Partido Popular de Castela-A Mancha á maioría absoluta. Por primeira vez na historia da democracia, o PP lograba gobernar a Xunta de Comunidades de Castela-A Mancha da que foi presidente José Bono dende 1983 ata 2004 e José María Barreda ata 2011.

Nas eleccións de 2015, volveu ser a forza máis votada co 37,49% dos votos, quedándose a un escano da maioría absoluta. A pesar da vitoria, un pacto entre o Partido Socialista e Podemos desbancouna do goberno rexional.

O 3 de novembro de 2016 foi nomeada ministra de Defensa por Mariano Rajoy. Ocupou o cargo ata o 7 de xuño de 2018, logo de prosperar a moción de censura contra Mariano Rajoy.

## Notas
Cabido de Gran Canaria

O **Cabido de Gran Canaria** (en castelán: *Cabildo de Gran Canaria*) é o órgano de goberno da illa de Gran Canaria, nas Canarias. Como todos os cabidos, foi formado a partir da Lei de Cabidos de 1912, e é a forma gobernativa e administrativa propia das Illas Canarias, que cumpre dúas funcións principalmente: por unha parte, presta servizos e exerce competencias propias da Comunidade Autónoma e por outra, é a entidade local que goberna a illa.

O seu presidente é Antonio Morales Méndez.

## Consellarías 
*Agricultura, Gandaría, Pesca, Patrimonio e Augas
*Cooperación Institucional e Solidariedade
*Cultura, Patrimonio Histórico e Museos
*Deportes
*Economía e Facenda
*Emprego, Industria, Comercio e Artesanía
*Medio Ambiente e Emerxencias
*Obras Públicas e Infraestruturas
*Política Social
*Política Territorial, Arquitectura e Paisaxe
*Presidencia, Recursos Humanos e Novas Tecnoloxías
*Transportes e Vivenda
*Turismo
*Xuventude e Igualdade

## Véxase tamén 
### Ligazóns externas 
*Cabido de Gran Canaria
Cabido de La Gomera

O **Cabido de La Gomera** (en castelán: *Cabildo de La Gomera*) é o órgano de goberno da illa de La Gomera, nas Canarias. Como todos os cabidos, foi formado a partir da Lei de Cabidos de 1912, e é a forma gobernativa e administrativa propia das Illas Canarias, que cumpre dúas funcións principalmente: por unha parte, presta servizos e exerce competencias propias da Comunidade Autónoma e por outra, é a entidade local que goberna a illa.

O seu presidente dende 1991 é Casimiro Curbelo Curbelo, da ASG.

## Áreas de goberno 
*Ordenación e Planificación do Territorio Insular, Turismo, Emprego e Desenvolvemento Económico, Enerxía, Industria, Artesanía, Comercio e Innovación
*Sector Primario e Desenvolvemento Rural, Protección do Medio e Caza, Emerxencias e Protección Civil.
*Presidencia, Economía, Facenda, Obras Públicas, Cooperación municipal e Bo Goberno.
*Educación, Cultura, Deportes, Mocidade e Patrimonio Histórico, Política Social e Igualdade.
*Infraestruturas, Transportes e Comunicacións.

## Véxase tamén 
### Ligazóns externas 
*Cabido de La Gomera
Juventino Trigo Rey

**Juventino José Trigo Rey**, nado en Fene en 1962, é un político galego do BNG e alcalde de Fene.

## Traxectoria 
Foi aprendiz en Astano. Rexenta unha asesoría en Perlío. Nas eleccións municipais de 2011 encabezou a candidatura do BNG á alcaldía de Fene e foi elixido concelleiro. Nas municipais de 2015 volveu encabezar a candidatura do BNG e foi elixido alcalde co apoio do PSdeG-PSOE, Somos Fene e EU. O 6 de abril de 2018 prosperou unha moción de censura proposta polo PP que fixo recuperar o posto a Gumersindo Galego Feal. 

Nas eleccións municipais de 2019 a súa candidatura obtivo o mesmo número de concelleiros que o PP, aínda que a alcaldía continuou en mans de Gumersindo Galego, ata que, por unha moción de censura apoiada polo BNG, o PSdeG-PSOE e EU no 7 de febreiro de 2020, foi novamente elixido alcalde de Fene. En maio de 2025 anunciou que deixaba a alcaldía por motivos persoais.

## Notas 
## Véxase tamén 
### Outros artigos 
* Eleccións municipais en Fene
Ivo Mozart (álbum)

**Ivo Mozart** é o primeiro álbum do cantante brasileiro Ivo Mozart. O álbum foi gravado e publicado no ano 2013.

A canción *Vagalumes* que se pode atopar no álbum chegou á posición 4ª do *Brazil Top 20*.

## Listaxe de cancións
## Notas
Estadio Nacional de Bacú

O **Estadio Nacional de Bacú** (en ) tamén chamado **Estadio Olímpico de Bacú** é un estadio multiúsos situado en Bacú, a capital de Azerbaidján. O estadio inaugurouse o 6 de marzo de 2015 e conta cunha capacidade de 69.870 ou 68 mil espectadores. Está deseñado para albergar grandes competicións de federacións como a UEFA, a FIFA e a IAAF. Neste estadio é no que xoga como local a selección de fútbol de Azerbaidján e albergará os Xogos Europeos de 2015 e a Eurocopa de Fútbol Europa 2020.

## Notas 
## Véxase tamén 
### Outros artigos 
* Xogos Europeos de 2015

### Ligazóns externas 
* O estadio en Baku 2015
* Páxina de Baku 2015
Gerardo Seoane Fidalgo

**Gerardo Seoane Fidalgo**, nado en Verín o 17 de xaneiro de 1959, é un arquitecto e político galego.

## Traxectoria
Licenciado en arquitectura pola Escola Técnica Superior de Arquitectura de Madrid. Nas eleccións municipais de 2015 foi candidato independente nas listas do PSdeG-PSOE á alcaldía de Verín sendo candidato no 1991 por Alianza Popular e foi elixido alcalde mediante un pacto co BNG. Nas municipais de 2019 logrou sela forza máis votada, a poucos votos da maioría absoluta, sendo reelixido alcalde e renovando o pacto de goberno co BNG. Nas municipais de 2023 revalidou a vitoria, logrando tódolos partidos o mesmo repartimento de concelleiros, sendo novamente reelixido e continuando o pacto co BNG.

### Polémica 
En 2019, foi denunciado perante a Fiscalía por unhas obras. Malia que a denuncia estaba asinada dixitalmente pola secretaria provincial do PP, no xuízo, esta negouno. En 2025, foi condenado pola Audiencia Provincial de Ourense a dous anos de prisión por un delito conta a ordenación do territorio e absolto de outro de prevaricación. Tampouco se poderá presentar á reelección en 2027. O mesmo ano. 2025, a condena foi recorrida ao Tribunal Superior de Xustiza de Galicia.

## Notas
## Véxase tamén 
### Outros artigos 
*Eleccións municipais en Verín
Estadio Tofiq Bahramov

O **Estadio Tofiq Bahramov** (en ) é un estadio multisusos situado na cidade de Bacú, a capital de Azerbaidján. É un estadio deseñado para albergar moitos tipos de eventos diferentes, pero case só se utiliza para partidos de fútbol. Este estadio acolle os partidos como local do FK Qarabağ e anteriormente tamén da selección de fútbol de Azerbaidján, que posteriormente se mudou ao novo Estadio Nacional de Bacú. O estadio conta cunha capacidade de 31.200 espectadores.

## Historia 
O estadio foi construído no ano 1951 usando man de obra dos prisioneiros de guerra alemáns. Dende o ano 1993, o estadio leva o nome de Tofiq Bahramov, un árbitro azerí da época da URSS que se fixo famoso na final do Mundial de Fútbol Inglaterra 1966 no estadio de Wembley (na que foi o xuíz de liña) por conceder ao inglés Geoff Hurst o 3-2 no minuto 11 da prórroga ante Alemaña Federal.

## Véxase tamén 
### Ligazóns externas 
* O estadio en Baku 2015
Francisco Fumega

**Francisco Xosé Fumega Piñeiro**, nado no Carballiño en 1961, é un político galego do PSdeG-PSOE e dende 2015, alcalde do concello do Carballiño.

## Traxectoria 
Foi delegado da Consellería de Medio Ambiente na provincia de Ourense (2007-2009). Trala renuncia de Carlos Montes Marqués a presentarse á reelección nas municipais de 2011, encabezou a candidatura do PSdeG-PSOE no Carballiño, se ben non logrou a alcaldía tras conseguir o PPdeG a maioría absoluta. Nas eleccións municipais de 2015 foi de novo o candidato candidato do PSdeG-PSOE á alcaldía do Carballiño e foi elixido alcalde por maioría simple, gobernando en minoría. Nas municipais de 2019 volveu repetir como cabeza de lista do PSdeG-PSOE e foi reelixido alcalde con maioría absoluta. Nas municipais de 2023 volveu ser elixido alcalde, nesta ocasión por maioría simple.

Na década de 2010 foi profesor na Escola Superior Gallaecia de Arquitectura.

## Obras 
* *Dinámica espacial en la tierra de O Carballiño*, 1996.
* *As fábricas de papel na comarca do Carballiño*, 2010.
* *A electrificación do noroeste ourensán. Un modelo paradigmático de difusión da electricidade en Galicia*, 2015 (con Xosé Luis Sobrado).

## Notas 
## Véxase tamén 
### Outros artigos 
* Eleccións municipais no Carballiño

### Ligazóns externas 
* «É difícil de entender a oposición o parque de residuos do Ribeiro». Entrevista en *La Voz de Galicia*.
* «As eleccións gáñanse no día a día, no contacto diario cos veciños». Entrevista en *La Voz de Galicia*.
Justin Doellman

**Justin Joseph Doellman**, nado o 3 de febreiro de 1985 en Cincinnati, Ohio, é un ex xogador de baloncesto profesional estadounidense con pasaporte kosovar. Mide 2,08 metros e xogaba na posición de ala-pivote.

## Traxectoria 
Doellman xogou durante catro anos ó baloncesto universitario cos Musketeers da Universidade de Xavier, nos que acadou 10.6 puntos e 5.4 rebotes por encontro na NCAA. A súa carreira coma profesional comezou en Francia, onde estivo tres anos en tres equipos diferentes da LNB Pro A. En 2010, asinou co Lucentum Alicante da Liga ACB, onde fixo 13.1 puntos e 6.2 rebotes por partido, e para a tempada seguinte fichou polo Bàsquet Manresa, onde se converteu no segundo máximo anotador da liga con 16.8 puntos por encontro. Ademais, levouse o premio ó mellor xogador do mes de xaneiro.

En 2012, tras unha gran tempada en Manresa, Doellman chegou ó Valencia Basket, onde asinou un contrato para as dúas seguintes tempadas. Foi incluído no mellor equipo da tempada da Eurocup en 2013 e en 2014. Nesa segunda ocasión, conseguiu ademais o título da Eurocup co Valencia, e foi elixido coma o mellor xogador das finais. Foi tamén elixido mellor xogador da tempada da Liga ACB na tempada 2013-14.

O 1 de xullo de 2014, Valencia anunciou a decisión de Doellman de non renovar o seu contrato co equipo, e o 9 de xullo asinou un contrato co FC Barcelona. En xuño de 2017 anunciou a súa non renovación por FC Barcelona. O 18 de xullo de 2018, anunciouse a súa volta ó Bàsquet Manresa, recentemente ascendido á Liga ACB.

## Notas 
## Véxase tamén 
### Ligazóns externas 
* Perfil en ACB.com 
* Perfil en Eurobasket.com 
* Perfil en Euroleague.net